ID-DEĊIŻJONI TAL-KUMMISSJONI
tal-5 ta' Frar 1993
dwar kondizzjonijiet tas-saħħa ta' l-annimali u ċertifikazzjoni veterinarja għall-importazzjonijiet ta' ekwidi għall-qatla
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat id-Direttiva tal-Kunsill 90/426/KEE tas-26 ta' Ġunju 1990 dwar kondizzjonijiet tas-saħħa ta' l-annimali li jirregolaw il-moviment u l-importazzjoni minn pajjiżi terzi ta' ekwidi([1]), kif l-aħħar emendata bir-Direttiva 92/361/KEE([2]), u partikolarment l-Artikolu 15 punt (a), l-Artikoli 16 u 18 tagħha;
Wara li kkunsidrat id-Direttiva tal-Kunsill 91/496/KEE tal-15 Ġunju 1991 li tippreskrivi l-prinċipji li jirregolaw l-organizzazzjoni tal-kontrolli veterinarji fuq l-animali deħlin fil-Komunità u d-Direttivi li jemendaw, 89/662/KEE, 90/425/KEE u 90/675/KEE([3]), kif ġew emendati l-aħħar bid-Deċiżjoni 92/438/KEE ([4]) u partikolarment l-Artikolu 4 tagħha,
Billi bid-DEĊIŻJONI tal-Kunsill Nru 79/542/KEE([5]), kif l-aħħar emendat bid-DEĊIŻJONI TAL-KUMMISSJONI 93/100/KEE([6]), il-lista ta' pajjiżi terzi li minnhom l-Istati Membri jawtorizzaw importazzjonijiet ta' ekwidi partikolarment ġiet stabbilita;
Billi huwa wkoll meħtieġ li tiġi kkunsidrata r-reġjonalizzazzjoni ta' xi pajjiżi terzi li jidhru f'din il-lista, li hija l-materja tad-Deċiżjoni tal-Kummissjoni 92/160/KEE([7]), kif emendata bid-Deċiżjoni 92/161/KEE([8]);
Billi l-awtoritajiet veterinarji nazzjonali responsabbli obbligaw ruħhom li javżaw lill-Kummissjoni u lill-Istati Membri, b'telegramma, telex jew telefax, fi żmien 24 siegħa mill-konferma tal-ġrajja ta' xi marda infettiva jew li tittieħed fl-ekwidi fil-listi A u B ta' l-Uffiċċju Internazzjonali ta' Mardiet Epiżootiċi jew dwar l-adozzjoni ta' vaċċinazzjoni kontra kwalunkwe minnhom, jew fi żmien xieraq, dwar bidliet fir-regoli nazzjonali dwar l-importazzjoni dwar l-ekwidi;
Billi l-kondizzjonijiet li għandhom jiġu stabbiliti għall-importazzjonijiet għall-qatla jgħoddu mingħajr preġudizzju għar-rekwiżiti tad-Direttiva tal-Kunsill 86/469/KEE([9]
) li l-ebda sustanza tireostatika, estroġenika, androġenika jew ġestaġenika ma tintuża għall-għanijiet ta' simna fl-ekwidi;
Billi saru provvedimenti għaċ-ċertifikazzjoni għal konsenja ta' ekwidi għall-qatla, sakemm l-annimali huma mmarkati sew u identifikati; billi għalhekk huwa neċessarju illi tiġi stabbilita marka ċara li ma titħassarx għall-ekwidi li ser jinqatlu;
Billi l-kategoriji differenti ta' ekwidi għandhom il-fattizzi proprji u l-importazzjonijiet tagħhom huma awtorizzati għal raġunijiet differenti; billi, għalhekk għandhom jitwaqqfu rekwiżiti differenti dwar is-saħħa għall-ekwidi li jintbagħtu direttament fil-biċċerija ta' destinazzjoni, u għall-ekwidi għall-qatla, li jgħaddu min suq jew ċentru ta' smistament;
Billi l-miżuri li hemm provduti f'din id-Deċizjoni huma skond l-opinjoni tal-Kumitat Veterenarju Permanenti,
ADOTTAT DIN ID-DEĊIŻJONI:
Artikolu 1
Mingħajr preġudizzju għad-Deċiżjoni 92/160/KEE, l-Istati Membri għandhom jawtorizzaw importazzjonijiet ta' ekwidi għall-qatla minn pajjiż terz li jidhru fil-Parti I ta' l-Anness tad-Deċiżjoni 79/542/KEE u li huma mmarkati ċar b' mod li ma jitħassarx b' S' ittimbrata taħraq ta' daqs mhux inqas minn 3 ċm fuq id-difer tas-sieq xellugija ta' quddiem u
(i) li, jekk mibgħut direttament f'biċċerija biex jinqatel fi żmien ħamest ijiem wara l-wasla fil-biċċerija u mhux aktar tard minn ħamest ijiem wara l-wasla fil-Komunità, jissoddisfa r-rekwiżiti ta' l-Anness I ta' din id-Deċiżjoni. Iżda, fejn l-ekwidi huma soġġetti għal vjaġġ bil-baħar ta' aktar minn tmint ijiem, l-Istati Membri jistgħu jiddeċiedu li dawn l-ekwidi jistgħu jinqatlu fi żmien 21 jum mill-wasla fil-biċċerija, sakemm jibqgħu fil-biċċerija taħt sorveljazzjoni kuljum tal-veterinarju uffiċjali. L-Istati Membri għandhom jgħarrfu lill-Kummissjoni dwar dawn il-każijiet; jew
(ii) li, jekk għaddejjin minn suq jew ċentru ta' smistament qabel ma jinqatlu, jilħqu r-rekwiżiti ta' l-Anness II.
Artikolu 2
Din id-Deċiżjoni hija indirizzata lill-Istati Membri.
Magħmula fi Brussel, fil-5 ta' Frar 1993.